Vandag onthou hulle dié man wat hulle die eenvoudige dinge leer waardeer het. Daarom is die spesiale oomblikke wat hulle koester, die normale, doodgewone dinge, met Anel wat wens dat sy vyf kleinkinders ook sy menswees kon beleef.
Tolla het gereeld gewens hy kon dié man raakloop; hom vertel hy maak ’n heel goeie lewe uit nonsens praat.
“Pa het altyd gesê: Jy móét butterflies in jou maag voel voor ’n optrede. Daai keer as jy sonder gesonde stres gaan optree, dán kry jy probleme!”
En toe sterf hul pa. “Dit was slég. Ons het laer getrek op Clanwilliam, die noodsaaklike take vir ’n reuse-begrafnis saam aangepak, mekaar ondersteun.
“En sy gesegde wat in ons ingedril is, probeer ons uitleef: ‘Met jou hoed in die hand gaan mens deur die land.’ ”
Wat die boek beskrywend van Tolla as tiener maak, is die reghoekige holte uit die boek gekerf – nommerpas vir ’n pakkie sigarette.
Met al sy buiteskoolse bedrywighede moes Tolla vir ’n tweede jaar matriek doen. Sy sleg voel hieroor is heeljaar verberg met kwinkslae, prettigheid en baie planne.
In die konserwatiewe 60’s het Tolla in sy weermagdae ’n swaeltjie op sy linkervoorarm laat tatoeëer – iets wat sy ma sewe dae lank laat huil het.
dates vooraf vir die Saterdagaande gereël. In ’n era sonder selfone arriveer hulle een aand by die Groote Schuur-hospitaal se verpleegsterstehuis waar die verpleegstertjie in haar uniform in die wind staan en wag. “Werk jy hier of spook jy hier?” wou Tolla skertsend weet.
Lief vir sy vriende en vinnige motors en weens sy soms robuuste gedrag, is hy selde as skoonseunmateriaal beskou. Hy het sy rooi MG gebruik om die jong onderwyseressie Marita Bouwer te beïndruk; hy wou haar van haar destydse kêrel afvry. Hulle het lekker op die dansbaan gekliek en hul huweliksgebooie het weldra geloop.
As opgeleide werktuigkundige het Tolla in Clanwilliam gewerk en later sy pa se garage oorgekoop; ’n plek wat bekend was vir sy netheid en goeie menseverhoudinge, stories en vinnige geselsies. Hier het Tolla met sy fyn waarnemingsvermoë baie materiaal en karakterkennis vir sy optredes versamel.
Sy unieke stemtoon en prettige demonstrasies, die fyn glimlaggie wanneer hy self sy storie geniet en ’n paar kinkels bywerk, die aardsheid daarvan, het tot sy gewildheid bygedra.
Ná Tolla se dood sê ’n vriend, Jakkie Coetzee: “Om die lewe met Tolla te deel, was soos om iewers heen op ’n hoofpad te reis – hoewel jy selde op die hoofpad gebly het, want daar is voortdurend op die afdraaipaaie afgeneuk. Eers later het ’n mens besef dat dié afdraaipaaie eintlik die hoofroetes was. Om die lewe só met Tolla te kon bekyk en bewandel!”
In die video kan mens sien hoe die twee mans rondom die beer ry, voordat die beer in ’n oomblik van aggressie op sy agterpote opstaan om een van die mans aan te val.
Hy sê verder hierdie interaksie met die beer kan veroorsaak dat die beer in die toekoms aggressiewer teenoor mense gaan optree.